क्लेम के जाने कितने ही क्लाइंट्स कोर्ट में केस इसी आधार पर नहीं जीत पाते. ऐसा इसलिए क्योंकि जर्मनी में कानून रेप तभी मानता था जबकि पीड़ित पूरा विरोध करे और लड़े और अपराधी डराए, धमकाए और सेक्स के लिए हिंसा करे. मौजूदा कानून कहता है कि अगर महिला सिर्फ रोती-चिल्लाती रही, मुंह से मना करती रही और हाथ जोड़कर रहम की भीख मांगती रही तो वह रेप नहीं है. फिलहाल तो हद यह है कि अगर भीड़ में कोई व्यक्ति किसी महिला या पुरुष के शरीर को, उसके अंतरंग अंगों को छूता है तो इसके लिए कोई सजा ही नहीं है. इसलिए सामाजिक कार्यकर्ता अक्सर कहते हैं कि जर्मनी में कानून शरीर से ज्यादा जमीन की रक्षा करता है. लेकिन पीड़ित को यह बात समझ नहीं आती. वह तो क्लेम से पूछती है कि इस तरह की बेहूदगी के लिए सजा ना हो, ऐसा कैसे हो सकता है.